فرانسانین باشکندی پاریس‌ده، ترور تشکیلاتی داعش آدینا بومبا‌لی سالدیری حاضیرلیغیندا اولدوق‌لاری سببیله نظارته آلینان 3 قادین حبس اولوندو.
پاریس یاخینلیغین‌داکی اسون قصبه‌سینده 8 سپتامبردا پولیسین تشکیل ائتدیگی عملیاتدا نظارته آلینان 19 یاشین‌داکی اینس مدنی، 23 یاشین‌داکی ساراه هرووئت و 39 یاشین‌داکی عمل ساکاوو، چیخاریلدیق‌لاری محکمه طرفین‌دن حبس اولونا‌راق حبس‌خانایا گؤندریلدی.
ترور تشکیلاتی داعش طرفین‌دن سوریه‌دن یؤنلندیریلدیگی بلیرلنن مدنی و هرووئت، "ترور تشکیلاتی عضوو و ترور سالدیرینی حاضیرلیغی ایچینده اولماق" گوناهلاریندان‌، ساکاوو ایسه بو شخص‌لره جینایت اورتاق‌لیغی ائتمک‌دن محاکیمه اولونا‌جاق.
ترورلا موباریزه ساوجیسی فرانسیس مولینس، کئچن هفته ائتدیگی آچیقلامادا، بو اوچ قادینین پاریس‌ین مرکزینده، آشپزخانا گپسول‌لاری ایله دولو ماشین ایله بومبا‌لی سالدیری حاضیرلیغیندا ایکن پولیس قروپ‌لارین حیاتا کئچیریلن عملیاتدا توتولدوغونو بیلدیرمیشدی.
فرانسیز ساوجی، نظارته آلینان و پولیس‌ده "رادیکاللشمه مئیلینده" اولدوق‌لارینا دایر راپور‌لار اولان گنج قادین‌لارین، سوریه‌ده داعش طرف‌لرینده ساواشمک اوچون حاضیرلیق ائتدیک‌لرینی آنجاق یورد خاریجینه چیخا بیلمدیک‌لرینی ده قید ائتمیشدی.
